text: Fem dømt for kaffe-kup i Fredericia
  08 maj 2013 kl. 09.45
  De stjal fire anhængere med kaffe og solgte en ladning, der var tre millioner kroner værd.
  En 44-årig mand fra Vejle blev dømt til halvandet års ubetinget fængsel. Tre andre mænd fik henholdsvis 10, 8 og 6 måneders ubetinget fængsel. En fjerdemand i kuppet slap med 60 dages ubetinget.Det skriver Fredericia Dagblad. Dommene blev afsagt ved i Retten i Kolding.
  
  136 paller Merrild
  Video-overvågning fra natten til den 29. janaur 2011 har vist, at mindst to mænd i to stjålne lastbiler kodede sig ind på Fredericia Havn. Her stjal de på bare 64 minutter fire lastbil-anhængere med 136 paller Merrild. Kaffen skulle eksporteres og var i alt tre millioner kroner værd.
  Hovedtiltalerne lød på groft tyveri af kaffe og køretøjer samt groft hæleri af kaffen. De fire er henholdsvis fra Ejby på Vestfyn, Grindsted, Ballum i Sønderjylland og Fredericia. Alle fem dømte nægtede sig skyldige.
  